recursal/SuperWikiNEXT-32B huggingface dataset:
**சந்திரபிரபா அர்சு** (*Chandraprabha Urs*)(1946-2016) என்பவர் இந்தியாவின் கருநாடகம் மாநிலத்தினை சேர்ந்த அரசியல்வாதி ஆவார். இவர் இந்தியாவின் பத்தாவது மக்களவை மற்றும் கர்நாடக சட்டமன்ற உறுப்பினராக இருந்தார். அர்சு பல்வேறு காலங்களில் ஜனதா கட்சி மற்றும் இந்தியத் தேசிய காங்கிரசுடன் பயணித்துள்ளார்.

ஆரம்ப கால வாழ்க்கை
------------------

சந்திரபிரபா 1946ஆம் ஆண்டு மே 25ஆம் தேதி மைசூர் மாவட்டத்தில் உள்ள அன்சூரில் பிறந்தார். இவரது தந்தை தேவராஜா அர்சு இந்தியத் தேசிய காங்கிரசின் உறுப்பினராக இருந்து, கர்நாடகாவின் முதலமைச்சராகப் பதவியேற்றவர் ஆவார். இவர் திருமதி வி. எச். டி. மத்திய மனையியல் அறிவியல் நிறுவனத்தில் நூலக அறிவியலில் பட்டம் பெற்றுள்ளார்.

தொழில்
------

ஜனதா கட்சியின் உறுப்பினராக, சந்திரபிரபா உர்சு 1983 கர்நாடக சட்டமன்றத் தேர்தலில் அன்சூர் சட்டமன்றத் தொகுதியில் போட்டியிட்டு வெற்றி பெற்று இராமகிருஷ்ண மகாபலேஷ்வர் ஹெக்டேவின் அமைச்சரவையில் சமூக நலம், பட்டு வளர்ப்பு மற்றும் கலால் துறை அமைச்சராக நியமிக்கப்பட்டார். பின்னர் இவர் இந்தியத் தேசிய காங்கிரசில் சேர்ந்தார். 1989 முதல் 1991 வரை இரண்டாவது முறையாக மாநில சட்டமன்ற உறுப்பினராகப் பணியாற்றினார். 1991 இந்தியப் பொதுத் தேர்தலில், இந்தியத் தேசிய காங்கிரசு இவரை மைசூர் மக்களவைத் தொகுதி வேட்பாளராகப் பாரதிய ஜனதா கட்சியின் ஸ்ரீகண்டதத்த நரசிம்மராஜ உடையார், மைசூர் மகாராஜாவுக்கு எதிராக நிறுத்தியது. உர்சு 2,25, 881 வாக்குகள் பெற்று 16,882 வாக்குகள் வித்தியாசத்தில் உடையாரைத் தோற்கடித்தார்.

தனிப்பட்ட வாழ்க்கை
------------------

சந்திரபிரபா, எம். சி. மோகன் ராஜ் அர்சை மணந்தார். உர்சு மைசூர் மருத்துவமனையில் 3 மே 2016 அன்று மாரடைப்பால் இறந்தார்.

மேற்கோள்கள்
-----------

1. 1 2 3  "Members Bioprofile: Urs, Smt. Chandraprabha". Lok Sabha. 25 November 2017 அன்று பார்க்கப்பட்டது.
2. 1 2  "Chandraprabha Urs passes away". *The Hindu*. 3 May 2016.. பார்த்த நாள்: 25 November 2017.
3. ↑  "Chandraprabha Urs cremated with State honours". *The Hindu*. 5 May 2016.. பார்த்த நாள்: 25 November 2017.
4. ↑  "Statistical Report on the General Elections, 1989 to the Legislative Assembly of Karnataka" (PDF). Election Commission of India. p. 142. 25 November 2017 அன்று பார்க்கப்பட்டது.
5. ↑  "Statistical Report on General Elections, 1991 to the Tenth Lok Sabha" (PDF). Election Commission of India. p. 196. 25 November 2017 அன்று பார்க்கப்பட்டது.
**பாக்கனார்** என்பது மலையாள நாட்டுப்புறக் கதைகளில் சொல்லப்பட்டுள்ள ஒரு புராண பாத்திரம்.  மன்னன் விக்கிரமாதித்தனின் அரசவையை அலங்கரித்த பிரபல ஜோதிடரான வரருச்சியின் மகனாகப் பிறந்தவர். பிராமணரான வரருச்சி மற்றும் பறைய இனப் பெண்ணான பஞ்சமி ஆகியோருக்குப் பிறந்த 12 குழந்தைகளில் இரண்டாவது குழந்தை பாக்கனார். அந்த 12 குழந்தைகளில் 11 பேர் இந்த தம்பதியரால் கைவிடப்பட்டதாக புராணக்கதை கூறுகிறது. பறை பெட்ட பாண்டிருகுலம் ( பறைய பெண்ணிடமிருந்து பிறந்த 12 குழந்தைகள்). மேழத்தோள் அக்னிஹோத்ரியின் வீடான வேமஞ்சேரி மனையில் இருந்து ஒரு கூச்சல் தூரத்தில் உள்ளது திரித்தாலா என்னும் ஈரட்டின்கள் பறைய காலனி. இது முன்னரே குறிப்பிட்ட அரிக்குன்னுவை ஒட்டிய பாக்கனார் காலனி ஆகும், கேரளாவில் பாரம்பரிய சாதி படிநிலையில், பறைய சாதி தாழ்ந்த சாதியாகக் கருதப்பட்டது. இந்தக் காலனியில் உள்ள 18 வீடுகளில் பாக்கனார் பரம்பரையைச் சேர்ந்த குடும்பத்தினர் வசித்து வருகின்றனர். இப்பகுதியின் நம்பூதிரிகளின் தலைவராகக் கருதப்படும் "ஆழ்வாஞ்சேரி தம்பிராக்கால் "பாக்கனார் தான் உண்மையில் "தம்பிரைக்கால்" செய்தார் என்று புராணகதை கூறுகிறது.  
பல்வேறு சமூகங்களைச் சேர்ந்த 11 வெவ்வேறு குடும்பங்களால் குழந்தைகள் தத்தெடுக்கப்பட்டு வளர்க்கப்பட்டனர். இந்தக் குழந்தைகள் சாதிப் படிநிலையைக் கடந்து பல்வேறு சாதிக் குழுக்களின் முன்னோடிகளாக மாறியதாகவும், அவர்கள் தங்கள் சமூகப் பணிகளைச் செய்து ஒற்றுமையாக வாழ்ந்ததாகவும் நம்பப்படுகிறது.

பாக்கனார் கதைகள்
----------------

கொட்டாரத்தில் சங்குனியின் ஐதிஹ்யமாலா என்பது பாக்கனாரின் பல பாரம்பரிய கதைகளைக் கூறுகிறது. ஒரு கதையின்படி பாக்கனார் நான்கு "முறம்" (நெல்லில் இருந்து அரிசியையும் உமியையும் பிரிக்கப் பயன்படும் ஒரு பாரம்பரிய தென்னிந்திய உபகரணம்) மட்டுமே செய்து அந்த நான்கு முறத்தையும் பின்வரும் காரணங்களுக்காக மட்டுமே விற்பதாக சொல்லியுள்ளார். எவ்வாறென்றால், "ஒரு முறம் கடன் கொடுப்பதற்காக (அவரது குழந்தைகளுக்கு அவர் எல்லாவற்றையும் வழங்குகிறார்), ஒரு முறம் கடனை அடைப்பதற்காக (அவரை எப்படியாவது உருவாக்கிய அவரது தாத்தா பாட்டிகளுக்கு உதவுவதற்காக), ஒரு முறம் தனக்காகவும் தனது மனைவிக்காகவும், கடைசியாக ஒன்றை தானமாக தூக்கி எறிகிறார் (அது வருமானத்தை எதிர்பார்க்காமல் தர்மத்திற்காக)." ஐதிஹ்யமாலாவின் கதைகள், பறை பெட்ட பாண்டிருகுலத்தின் ( பரியா பெண்ணிடமிருந்து பிறந்த 12 குழந்தைகள்) அற்புதங்களின் எளிய கதைகள் மூலம் வாழ்க்கையின் மதிப்புமிக்க செய்திகளை சித்தரிக்கிறது. புவனேஸ்வரி கோவிலில் இன்றும் "முறம்" திருவிழா நடத்தப்படுகிறது. மற்றொரு கதையில் பாக்கனாரின் மூத்த சகோதரரான அக்னிஹோத்ரியும் அவரது மனைவியும் பக்கனாரின் வீட்டிற்கு வருகை தருகிறார்கள். அக்னிஹோத்ரியின் மனைவி ஒரு மரபுவழி உயர் சாதிப் பெண்ணாக சித்தரிக்கப்படுகிறார். பார்வையாளர்கள் வந்தவுடன் பாக்கனார் கிணற்றில் தண்ணீர் எடுத்துக்கொண்டிருந்த மனைவியை அழைத்தார். அந்தப் பெண் கயிற்றை விட்டுவிட்டு தன் கணவனைப் பார்க்க ஓடினாள், ஆனால் வாளி கீழே கிணற்றுக்குள் விழாமல் இருந்த இடத்தில் காற்றில் தங்கியது. பாக்கனாருக்கு அவள் காட்டிய தூய்மையும் மரியாதையும் அத்தகைய சக்தி என்று கூறப்படுகிறது.

மேலும் பார்க்கவும்
------------------

பறை பெட்ட பாண்டிருக்குளம்

மேற்கோள்கள்
-----------

1. ↑  "Four Coins". 13 July 2011 அன்று மூலம் பரணிடப்பட்டது. 5 September 2010 அன்று பார்க்கப்பட்டது.
2. ↑  "Vararuchi and Mezhathol Agnihothri".
|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**அபிராமியம்மை பதிகம்** |

**அபிராமி அம்மைப் பதிகம்** என்னும் நூல் அபிராமி அந்தாதி அருளிய அபிராமி பட்டர் (இயற்பெயர்: சுப்ரமணிய ஐயர்) இயற்றியது. இந்நூலில் அபிராமித்தாயைப் போற்றி இரு பதிகங்கள் உள்ளன.

முதலாவது பதிகம்
---------------

### காப்பு

தூயதமிழ்ப் பாமாலை சூட்டுதற்கு மும்மதம், நால்வாய்,
ஐங்கரன்தாள் வழுத்துவாம் - நேயர்நிதம்
எண்ணும் புகழ்க்கடவூர் எங்கள்அபி ராமவல்லி
நண்ணும்பொற் பாதத்தில் நன்கு!
### பதிகம்

இப்பதிகத்தில் மொத்தம் 11 பாடல்கள் பதினாறுசீர்கழிநெடிலடி ஆசிரிய விருத்தம்|ஆசிரிய விருத்தத்தால் பாடபெற்றுள்ளது.

இரண்டாவது பதிகம்
----------------

இவ்விரண்டாவது பதிகத்திலும் 11 பாடல்கள் பதினான்குசீர்கழிநெடிலடி ஆசிரிய விருத்தத்தால் பாடபெற்றுள்ளன.

எடுத்துக்காட்டு செய்யுள்
------------------------

மிகையும் துரத்த, வெம்பிணி யும்துரத்த,
வெகுளி ஆனதும் துரத்த,
மிடியும் துரத்த, நைரதிரை யும்துரத்த,
மிகுவேத னைகளும் துரத்தப்,
பைகயும் துரத்த, வஞ்சைனயும் துரத்தப், 
பசியென்பதும் துரத்தப்,
பாவம் துரத்தப், பதிமோகம் துரத்தப்,
பலகா யமும்துரத்த,
நைகயும் துரத்த, ஊழ்வினையும் துரத்தஎன் 
நாளும் துரத்த, வெகுவாய்
நாவறண்டு ஓடிக்கால் தளர்ந்திடும் என்னை
நமனும் துரத்து வானோ?
அகில உலகங்கட்கும் ஆதார தெய்வமே!
ஆதி கடவூரின் வாழ்வே!
அமுதீசர் ஒருபாகம் அகலாத சுகபாணி!
அருள் வாமி! அபிராமியே!
(11-வது பாடல், முதல் பதிகம்)

உசாத்துணை
---------

1. ↑
**நிழல்** என்பது ஓா் ஒளிமூலத்திலிருந்து வரும் ஒளிக்கதிா்கள் ஒளிபுகாப் பொருளால் தடைப்படும் பொழுது ஏற்படுகின்ற ஓா் இருண்ட பகுதியாகும்.

நிழல்கள் ஏற்படும் விதம்
-----------------------

நிழல்கள் ஏற்படும் விதம்
AB என்ற ஒரு ஒளிபுகாப் பொருள், ஒரு மின்னிழை விளக்கிற்கும், சுவா்ப்பரப்பிற்கும் இடையே வைக்கப்படுகிறது. A,B க்கு இடையே விழும் கதிா்கள் AB என்ற பொருள் வழியே செல்ல முடிவதில்லை. AB க்கு பின்புறம், சுவரின் பரப்பு ஒளியைப் பெறுவதில்லை. சுவரின் மற்ற பகுதிகள் ஒளியைப் பெறுகின்றன. எனவே, பொருளின் A1 B1 என்ற நிழல் சுவா்ப்பரப்பில் ஏற்படுகின்றது. நிழலின் உருவமானது, பொருளின் உருவத்தையே பெற்றுள்ளது.

நிழல்கள் உருவாகும் விதம் - கருநிழல் மற்றும் புறநிழல்
----------------------------------------------------

ஒரு புள்ளி ஒளிமூலத்திலிருந்து வரும் ஒளியின் பாதையில் ஓா் ஒளிபுகாப் பொருளை வைத்தால், திரையில் ஏற்படும் நிழல் ஒரே சீரான கருமையான நிழலாக இருக்கும். இதுவே **கருநிழல்** எனப்படும்.

ஓா் அகன்ற அல்லது பெரிய ஒளி மூலத்திலிருந்து வரும் ஒளியின் பாதையில் ஓா் ஒளிபுகாப் பொருள் வைக்கப்பட்டால், திரையில் கருநிழல் பகுதி ஏற்படுகிறது. இப்பகுதியில் ஒளி வந்து சேருவதில்லை. கருநிழல் பகுதியைச் சுற்றிலும் ஓரளவு ஒளியுள்ள வளைய நிழல் பகுதியைக் காணலாம்.
**பாக்கம் பிரம்மபுரீஸ்வரர் கோயில்** தமிழ்நாட்டில் விழுப்புரம் மாவட்டம், பாக்கம் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் பிரம்மபுரீஸ்வரர், மரகதாம்பிகை சன்னதிகளும், விநாயகர், முருகர், தட்ஷுணாமூர்த்தி, துர்க்கை, சண்டிகேஸ்வரர், நவக்கிரகம், கேது, ராகு, சூரியன், சந்திரன், பைரவர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி இரண்டு காலப் பூசைகள் நடக்கின்றன. மார்கழி மாதம் ஆருத்ரா தரிசனம் முக்கிய திருவிழாவாக நடைபெறுகிறது. மாசி மாதம் மகாசிவராத்திரி திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**அபிநந்தன் ராமானுஜம்** (*Abinandhan Ramanujam*) தமிழ்நாட்டின் சென்னையைச் சேர்ந்த ஒரு இந்திய ஒளிப்பதிவாளர் ஆவார். இவர் மலையாளம், தமிழ் , பாலிவுட் படங்களில் பணியாற்றுகிறார்.

ஆரம்ப கால வாழ்க்கை
------------------

அபிநந்தன் ராமானுஜம் சென்னையில் பிறந்தார். இவர் எல். வி. பிரசாத் திரைப்படம் மற்றும் தொலைக்காட்சி நிறுவனத்தில் தங்கப் பதக்கத்துடன் பட்டம் பெற்றார். பின்னர் இவர் கோயம்புத்தூர் ஜி. ஆர். தாமோதரன் அறிவியல் கல்லூரியில் காட்சி தொடர்பாடல் பாடத்தை பயின்றார். சிறுவயதிலிருந்தே அபிநந்தன் புகைப்படம் எடுப்பதில் ஆர்வம் கொண்டிருந்தார். இவரது தந்தை இராமானுஜம் ஒரு வங்கி அதிகாரியாக இருந்தார். அவர் எப்போதும் இவரை வேலையில் ஊக்குவித்தார். இவரது தந்தை வைத்திருந்த பழைய யாஷிகா புகைப்பட கருவியில் பயிற்சி செய்தார். இவரது இவருக்கு வழிகாட்டியாக இருந்தார். பள்ளி, கல்லூரி நாட்களில், அபிநந்தன் பல திரைப்பட தயாரிப்பு போட்டிகளில் பங்கேற்றார்.

தொழில்
------

அபிநந்தனின் *போஸ்ட்மேன்* என்ற திரைப்படம் 2009இல் சிறந்த திரைப்படம் அல்லாத பிரிவில் தேசிய விருது பெற்றது. இயக்குனர் பிஜோய் நம்பியாரிடமிருந்து தனது முதல் வாய்ப்பை பெற்றார். படப்பிடிப்பைத் தவிர, அபிநந்தனுக்குப் பயணம் செய்வது பிடிக்கும். திரைப்பட தயாரிப்பாளர் லிஜோ ஜோஸ் பெல்லிசேரியுடன் இவரது பணி மிகவும் பாராட்டப்பட்டது.

சான்றுகள்
---------

1. ↑  "Hot shot!". thehindu. .

வெளி இணைப்புகள்
---------------

* Abinandhan Ramanujam on imdb
**நிவேதிதா சம்பா மானே** (ஆங்கிலம்: Nivedita Sambhajirao Mane; மராத்தி: निवेदिता माने)(பிறப்பு 11 ஏப்ரல் 1963) என்பவர் இந்திய அரசியல்வாதியும் தேசியவாத காங்கிரசு கட்சி மற்றும் சிவசேனாவுடன் தொடர்புடைய அரசியல்வாதி ஆவார். இவர் இந்தியாவின் பதினான்காவது மக்களவை உறுப்பினராக இருந்தார். இவர் தேசியவாத காங்கிரசு கட்சியின் உறுப்பினராக 1999 மற்றும் 2004 ஆகிய இரண்டு முறை மகாராட்டிராவின் இச்சல்கரஞ்சி நாடாளுமன்றத் தொகுதியைப் பிரதிநிதித்துவப்படுத்தினார். 2009ஆம் ஆண்டு தேர்தலில், ஹட்கனாங்கில் ராஜு செட்டியிடம் தோல்வியடைந்தார்.

சனவரி 10, 2017 அன்று, பணமதிப்பு நீக்கத்தின் விளைவுகளுக்கு எதிரான போராட்டத்தின் ஒரு பகுதியாக புனே-பெங்களூரு தேசிய நெடுஞ்சாலையில் போக்குவரத்தைத் தடுத்ததற்காக மானே, தேசியவாத காங்கிரசு கட்சியின் நாடாளுமன்ற உறுப்பினர் தனஞ்சய் மகாதிக், சட்டமன்ற உறுப்பினர் அசன் முஷ்ரிப், கோலாப்பூர் மாநகரத்தந்தை அசினா பராசு மற்றும் 400 பேர் கைது செய்யப்பட்டனர்.

மானேயின் மகன் தைர்யஷீல் சம்பா மானே 2019-ல் ஹாத்கணங்கலே மக்களவைத் தொகுதியிலிருந்து மக்களவை உறுப்பினராகத் தேர்ந்தெடுக்கப்பட்டார்.

பதவிகளை வகித்தனர்
-----------------

* 1999: இச்சல்கரஞ்சி-13வது மக்களவை (முதல் முறை) உறுப்பினர்
* 2004: இச்சல்கரஞ்சி-14வது மக்களவை உறுப்பினர் (2வது முறை)
* 2015: கோலாப்பூர் மாவட்ட மத்திய கூட்டுறவு வங்கியின் இயக்குநர்

மேற்கோள்கள்
-----------

1. ↑  "Kolhapur MP, MLA, mayor & others booked – Times of India". 22 February 2018 அன்று பார்க்கப்பட்டது.
2. ↑  "Ichalkaranji Lok Sabha Constituency Members".
3. ↑  "Kolhapur DCC bank board of directors". Archived from the original on 2020-01-30. .

வெளி இணைப்புகள்
---------------

* இந்திய நாடாளுமன்ற இணையதளத்தில் உறுப்பினர்களின் சுயசரிதை
**அபிமன்யூ** என்பது இந்தியாவைச்சேர்ந்த ஆசிய யானையாகும். இது கர்நாடகாவின் அடர்ந்த காட்டுப்பகுதியில் 
(born அண். 1964) பிறந்திருக்கலாம். 2020 ம் ஆண்டில் இருந்து விஜயதசமி நாளில் கர்நாடக மாநிலத்தின் மைசூரு நகரில் நடைபெறும் மைசூரு தசரா விழாவின் சிறப்பான தங்க அம்பாரியின் முதன்மை யானையாக இருந்து வருகிறது. இந்து இதிகாசமான மகாபாரதத்தின் முக்கிய கதாபாத்திரமான அர்ஜூனனின் மகனாகிய அபிமன்யூவின் பெயராலே இந்த யானையும் **அபிமன்யூ** என்று பெயரிடப்பட்டுள்ளது.

பிறப்பும் வாழ்வும்
------------------

1977 ஆம் ஆண்டு ஹெப்பல்லா காட்டில் இருந்து பிடித்துக்கொண்டு வரப்பட்டு குடகு மாவட்டத்தின் தித்திமதியில் அமைந்துள்ள மத்திகோடு யானைகள் முகாமிற்கு கொண்டு வரப்பட்டது. 2007 ஆம் ஆண்டிலிருந்தே அபிமன்யூ யானையும் அதன் கூட்டாளிகளான யானைகளோடு மைசூரின் தசரா கொண்டாட்டத்தில் ஈடுபடுத்தப்பட்டு வந்தது.
அம்பாரியை சுமந்து செல்லும் யானைகளுக்கு பல வருடங்களுக்கு முன்பாகவே பாகன்களால் பயிற்சி அளிக்கப்பட்டு வருகிறது. பலராமன் என்ற யானை 1999 மற்றும் 2011க்குமிடையில் பதின்மூன்று முறை அம்பாரியை எடுத்துச் சென்றதோடு மொத்தமாக 19க்கும் மேற்பட்ட முறை ஊர்வலத்தில் முதன்மை யானையாக பங்கேற்ற பெருமையைக் கொண்டுள்ளது. 2012 இல் அதனிடமிருந்து அர்ச்சுனன் என்ற யானை பொறுப்பேற்றது. அம்பாரி சுமக்கும் யானையாக அதன் தேர்வு அக்டோபர் 2012இல் அமைப்பாளர்களால் உறுதிப்படுத்தப்பட்டது.  அதன் தொடர்ச்சியாக இந்த அபிமன்யூ (யானை) 2020ம் ஆண்டு முதல் சாமுண்டி தேவியின் சிலையை தங்க அம்பாரியில் சுமந்து செல்லும் முதன்மை யானையாக இருந்து வருகிறது.

மேற்கோள்கள்
-----------

1. ↑  "Abhimanyu Asian elephant". *elephant.se*.
2. ↑  "Mysuru: Dasara jumbo Bheema gains nearly 400kg in one month" (in en). *The Times of India*. 11 September 2022. .
3. ↑  "A jumbo 'log book' that records the origins of Mysuru Dasara tuskers". *The Hindu* (ஆங்கிலம்). 7 August 2022.
4. ↑  "54-year-old Abhimanyu to carry golden howdah this Dasara". *The Hindu* (ஆங்கிலம்). 11 September 2020.
5. ↑  "Arjuna inches closer to be howdah elephant". *The Times of India*. 17 October 2012.. பார்த்த நாள்: 22 October 2015.
6. ↑  "Know your Dasara elephants". *The Hindu*. 15 August 2014.. பார்த்த நாள்: 22 October 2015.
**திருவாரூர் பக்தவத்சலம்** (பி. நவம்பர் 25) தென்னிந்தியாவைச் சேர்ந்த மிருதங்க இசைக் கலைஞர்  ஆவார்.

ஆரம்பகால வாழ்க்கை
-----------------

பக்தவத்சலம் ஆரம்பகால இசைப் பயிற்சியினை தனது மாமா திருவாரூர் டி. ஆர். கிருஷ்ணமூர்த்தியிடம் பெற்றார். தொடர்ந்து தனது தாயார் டி. ஆர். ஆனந்தவல்லியிடம் இசையினைக் கற்றார்.

தொழில் வாழ்க்கை
---------------

மதுரை சோமு, எம். எல். வசந்தகுமாரி, மகாராஜபுரம் சந்தானம், கே. வீ. நாராயணசுவாமி, மங்களம்பள்ளி பாலமுரளிகிருஷ்ணா போன்ற புகழ்மிக்க கருநாடக இசைப் பாடகர்களுக்கு பக்க வாத்தியமாக மிருதங்கம் வாசித்திருக்கிறார். டி. வி. சங்கரநாராயணன், கே. ஜே. யேசுதாஸ் ஆகியோருக்கு பக்க வாத்தியமாக மிருதங்கம் வாசித்து வருகிறார்.

விருதுகள்
---------

* இசைச் செல்வம், வழங்கியது: முத்தமிழ்ப் பேரவை
* மிருதங்க வாத்ய மணி
* மிருதங்க நாத மணி
* மிருதங்க கலா பாரதி
* இலய வாத்யா, வழங்கியது: சாம்ராட் இந்தியன் கிளாசிக்கல் மியூசிசியன்ஸ் பெடரேசன், கும்பகோணம்
* மிருதங்க சக்ரவர்த்தி, வழங்கியது: நெமிலி பால திருபுரசுந்தரி பால பீடம்
* தாள வித்யாதர சுதா, வழங்கியது: சக்தி அருள் கூடம் நற்பவி, தாம்பரம் (சென்னை)
* வாழ்நாள் சாதனையாளர் விருது, வழங்கியது: சாந்தி ஆர்ட்ஸ் பவுண்டேசன் (சென்னை)

மேற்கோள்கள்
-----------

1. ↑  Ramakrishnan, M. V. (27 November 2009). "Rapport that's rare". *தி இந்து*.. பார்த்த நாள்: 8 May 2011.
2. ↑  "Cultural festival to serve as bridge between artists across States". *தி இந்து*. 11 January 2011. Archived from the original on 25 ஜனவரி 2013.. பார்த்த நாள்: 8 May 2011.

வெளியிணைப்புகள்
---------------

பக்தவத்சலம் குறித்து தி இந்து நாளிதழில் எழுதப்பட்ட ஒரு கட்டுரை
**அவிலா** (Ávila) (எசுப்பானிய ஒலிப்பு: [ˈaβila]; இலத்தீனிய மொழி: *Abila* and *Obila*) என்பது எசுப்பானியாவின் தன்னாட்சிக்கு உட்பட்ட ஒரு நகரம் ஆகும். இதுவே அவிலா மாகாணத்தின் தலைநகரம் ஆகும்.

ஒரு காலத்தில் இந்நகரம் *கற்கள் மற்றும் புனிதர்களின் நகரம்* (Town of Stones and Saints) எனப்போற்றப்பட்டது. அத்துடன் முற்காலத்திலே கோதிக் ரோமனெஸ்க் கட்டிடக்கலைகளுடன் கூடிய தேவாலயங்கள், விடுதிகள் அதிகம் காணப்படும் நகரமாகப் போற்றப்பட்டது. முக்கியமானதுமான முழுமையானதுமான இடைக்காலத் தூண்களின் தொகுதியைக்கொண்ட நகரமாக இது காணப்படுகிறது. இத்தூண்கள் ரோமனெஸ்க் கட்டிடக்கலையின் வடிவில் கட்டப்பட்டுள்ளன. இது 1985 ஆம் ஆண்டில் யுனெஸ்கோவினால், உலகப் பாரம்பரியக் களமாக அறிமுகப்படுத்தப்பட்டதுடன் பட்டியலிலும் சேர்க்கப்பட்டது.

புவியியல்
---------

### அமைவிடம்

இந்நகரம் கடல் மட்டத்திலிருந்து 1132 மீற்றர்கள் (3714 அடிகள்) உயரத்தில் காணப்படுகிறது. டுஎரோ (Duero) ஆற்றின் கிளை நதியான அடஜா ஆற்றின் (Adaja river) வலது கரைக்கு அருகிலே ஒரு சிறு பாறைத் தொகுதியின் மேல் இந்நகரம் அமையப்பெற்றுள்ளது. இதுவே எசுப்பானியாவில் அமைந்துள்ள உயரமான மாகாணத் தலைநகரம் ஆகும்.

### காலநிலை

ஜூலை மாதமே இங்கு மிகவும் சூடான மாதமாகும். ஜூலை மாதத்தில் இதன் வெப்பநிலை சராசரியாக 19.7 °C (67 °F) ஆகும். இங்கு மிகவும் குளிரான மாதம் சனவரி ஆகும். இம்மாத வெப்பநிலை சராசரியாக 2.8 °C (37 °F) ஆகும். இதன் வருடாந்த சராசரி வீழ்படிவு நிலை 400 மி.மீ (15.75 அங்குலம்) ஆகும். அடஜா ஆறானது வருடத்தின் சிலமாதங்களில் வற்றிப்போகிறது, ஆகையால் அவிலாவில் வரலாற்றுக்காலம் தொட்டே நீர்ப் பிரச்சனைகள் உள்ளன.

மேற்கோள்கள்
-----------

1. ↑  "Valores climatológicos normales – Ávila". Agencia Estatal de Meteorologica. 1 October 2012 அன்று பார்க்கப்பட்டது.

மேலும் வாசிக்க
--------------

* Parkinson Keyes, Frances (1957). *The Land of Stones and Saints*. Doubleday. .  (Lives of five famous people of the province of Avila, Spain, in the 15th, 16th, and 17th centuries: Isabel the Catholic, St Teresa of Ávila, St John of the Cross, María Vela and San Pedro Bautista)

வெளி இணைப்புக்கள்
-----------------

விக்கிமீடியா பொதுவகத்தில்,  
 ***அவிலா***   
என்பதின் ஊடகங்கள் உள்ளன. 

 
விக்கிமூலத்தில் 1911ஆம் ஆண்டு பிரித்தானிக்கா கலைக்களஞ்சியத்தில் உள்ள about கட்டுரையின் உரை ***அவிலா நகரம்*** உள்ளது.
* Avila's Town Hall
* Avila's Tourist Guide
* Convent of St. Teresa, Ávila பரணிடப்பட்டது 2005-10-18 at the வந்தவழி இயந்திரம்
* Ávila in the official website for Tourism in Spain பரணிடப்பட்டது 2013-05-26 at the வந்தவழி இயந்திரம் (in English)
* Photos of Ávila
* Satellite picture by Google Maps
* Hazlitt, Classical Gazetteer "Abila" பரணிடப்பட்டது 2006-05-11 at the வந்தவழி இயந்திரம்
* Citizens' association for the defence of heritage of Ávila – Photos of Ávila பரணிடப்பட்டது 2014-10-13 at the வந்தவழி இயந்திரம்
**திருவாலந்துறை** (Thiruvalandurai) என்பது தமிழ்நாட்டின், பெரம்பலூர் மாவட்டம், வேப்பந்தட்டை வட்டத்தில் உள்ள ஒரு சிற்றூர் ஆகும். இந்த ஊரானது திருச்சி – சென்னை தேசிய நெடுஞ்சாலை எண் 45லிருந்து 9 கி.மீ. மேற்கில் வசிஸ்ட நதியின் கரையில் அமைந்துள்ளது. இவ்வூரினை சுற்றி வ. களத்தூர், பசும்பலூர், தைக்கால், அயன் பேரையூர், கீழ் கல்பூண்டி ஆகிய ஊர்கள் அமைந்துள்ளன.

மக்கள் வகைப்பாடு
----------------

இந்த ஊரானது மாவட்டத்தின் தலைநகரான பெரம்பலூரில் இருந்து 25 கிலோமீட்டர் தொலைவிலும், வேப்பந்தட்டையில் இருந்து 14 கிலோமீட்டர் தொலைவிலும், மாநிலத்தின் தலைநகரான சென்னையில் இருந்து 270 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 525 வீடுகள் உள்ளன. கிராமத்தின் மொத்த மக்கள் தொகையானது 2103 ஆகும். இதில் ஆண்கள் எண்ணிக்கை 1015, பெண்களின் எண்ணிக்கை 1088 என உள்ளது. மக்களின் கல்வியறிவு விகிதமானது 65.9% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

ஊரில் உள்ள வழிபாட்டுதலங்கள்
---------------------------

* திருவாலந்துறை சோளீசுவரர் கோயில்

மேற்கோள்கள்
-----------

1. ↑
ஓர் எண்காலி நுண்-விலங்கு உலோரியா பார்மோசா
**நுண்-விலங்குகள்** *(Micro-animals)* என்பவை மிகவும் சிறிய சாதாரண கண்களுக்குத் தெரியாத நுண்நோக்கிகளால் மட்டுமே பார்க்க இயல்கின்ற உயிரினங்களாகும். பெரும்பாலும் இவ்வகை நுண்ணுயிர்கள் பலசெல் உயிரினங்களாகக் காணப்பட்டாலும் அவை முதுகெலும்பிகளாக இல்லை. நுண்நோக்கியில் மட்டுமே காணவியல்கின்ற கணுக்காலிகள், அகத்தூசிக் கிருமிகள், அக்காரினாக் கிருமிகள் மற்றும் ஓடுடலிகளான கடல் முகட்டுப் பூச்சிகள் மற்றும் கிளாடோசிராக்கள் முதலியனவும் நுண்-விலங்கு வகையில் உள்ளடங்கும். நன்னீர்வாழ் விலங்குகளான வடிகட்டி உண்ணும் வட்டுயிர்களும் வேறுவகையான நுண்நோக்கி விலங்குகள் குழுவாகக் கருதப்படுகின்றன. சிலவகை உருளைப்புழுக்கள், சமீபத்தில் கண்டறியப்பட்ட வளிவேண்டா உயிரினங்கள் உட்பட்ட உலோர்சிபெராக்கள் ஆகியனவும் நுண்ணூயிர்களேயாகும். வளிவேண்டா உயினங்கள் உயிர் வளியற்ற மண்டலங்களில் வாழும் தன்மையுடையவையாகும். சிலவகை நீர்க்கரடிகள், நீர்வாழ் நுண்விலங்குகள் போன்ற உயிரினங்களால், வாழ்வதற்கு பொருத்தமில்லாத வெற்றிடங்கள், விண்வெளி மற்றும் புற ஊதா கதிர்வீச்சுக்கு உட்படும் வானுயிரியல் சோதனை பிரதேசங்கள் ஆகியவற்றிலும் எதிர்த்து வாழமுடிகின்றது.

மெற்கோள்கள்
-----------

1. ↑  "காப்பகப்படுத்தப்பட்ட நகல்". 2010-03-05 அன்று மூலம் பரணிடப்பட்டது. 2015-08-18 அன்று பார்க்கப்பட்டது.
2. ↑  "Animals thrive without oxygen at sea bottom". *nature.com*.
3. ↑  "Briny deep basin may be home to animals thriving without oxygen". *Science News*.
4. ↑  Simon, Matt (March 21, 2014). "Absurd Creature of the Week: The Incredible Critter That's Tough Enough to Survive in Space". *Wired*. 2014-03-21 அன்று பார்க்கப்பட்டது.
**அவிஜித் ராய்** (ஆங்கிலம்: Avijit Roy, வங்காள மொழி: অভিজিৎ রায়, இறப்பு, 26, 2015) அமெரிக்காவில் வசித்த வங்காளதேசத்தைச் சார்ந்த பொறியாளர் ஆவார். இவர் விமரிசகர் மற்றும் கட்டுரையாளருமாவார். பிப்ரவரி 26, 2015 அன்று கடத்தப்பட்டு பின்னர் கொல்லப்பட்டார். பகுத்தறிவு மற்றும் இறைமறுப்புக் கொள்கையுடைய இவர் தனது *முக்தோ மோனோ* (Mukto-Mona) எனும் இணையத்தளத்திற்காகப் பரவலாக அறியப்பட்டார்.

கொலை மிரட்டல்
-------------

*அவிஜித் ராய்* வங்காளதேசத்தின் மனித உரிமைச் செயற்பாட்டாளரான *அஜோய் ராய்* எனும் *தாக்கா பல்கலைக்கழகப்* பேரசிரியரின் மகனாவார். இவருக்கு வங்காளதேச இஸ்லாமிய அடிப்படைவாதிகள் கொலை மிரட்டல் விடுத்திருந்தனர்.

படைப்புகள்
----------

இவர் மொத்தம் எட்டு புத்தகங்களை எழுதியுள்ளார். இவருடைய பல கட்டுரைகள் நாளிதழ்களில் வெளியாகியுள்ளன. இவரது கடைசி இரண்டு புத்தகங்களான *த பிலாசஃபி ஆஃப் டிஸ்பிலீவ்* (The Philosophy of Disbelief) மற்றும்  *த வைரஸ் ஆஃப் பெயித்* (The Virus of Faith) ஆகிய புத்தகங்கள் சர்ச்சைக்குள்ளாகி பரவலான கவனத்தைப் பெற்றன.

மரணம்
-----

வங்காளதேசத்தில் நடைபெற்ற *எக்குஷே புத்தகக் கண்காட்சி*க்கு (Ekushe Book Fair) வந்திருந்தபோது 26, பிப்ரவரி 2015 அன்று கடத்தப்பட்டு பின்னர் கொல்லப்பட்டார்.

வெளி இணைப்புகள்
---------------

* பிபிசி செய்தி

மேற்கோள்கள்
-----------

1. ↑  "Assailants hack to death writer Avijit Roy, wife injured". *bdnews24.com* (Dhaka). 26 February 2015.. பார்த்த நாள்: 26 February 2015.
2. ↑   Avijit hacked to death on DU campus|date=26 February 2015|work=New Age|accessdate=26 February 2015|location=Dhaka}}
3. ↑  "Bangladesh online bookstore drops author after death threats". *ucanews.com*. 18 Mar 2014.
4. ↑  "Radical lslamists threaten Bangladeshi American Writer Avijit Roy". *Policy Research Group Strategic Insight*. 6 Apr 2014. 21 பிப்ரவரி 2015 அன்று மூலம் பரணிடப்பட்டது. 27 பிப்ரவரி 2015 அன்று பார்க்கப்பட்டது.

வெளி இணைப்புகள்
---------------

* வங்காளதேசம்: வலைதள எழுத்தாளர்களை கொல்ல திட்டமிட்டுத் தந்த தீவிரவாதி கைது பரணிடப்பட்டது 2015-08-21 at the வந்தவழி இயந்திரம்
**அசன்பே சரித்திரம்** என்பது 1885 ஆம் ஆண்டில் எழுதப்பட்ட ஒரு தமிழ்ப் புதினம் ஆகும். இதுவே தமிழில் எழுதப்பட்ட இரண்டாவது புதினமாகக் கருதப்படுகிறது[1][2]. இதை இலங்கை எழுத்தாளர் முகம்மது காசீம் சித்தி லெப்பை என்பவர் எழுதினார்.

அசன்பே கதை
----------

அசன்பேயுடைய கதை எகிப்திய அரச வம்சத்தைச் சேர்ந்த அசன் என்பவனின் சாகசங்களையும் காதலையும் சொல்லுகிறது. மர்மங்கள் நிறைந்த கதை. உண்மையே வெல்லும் என்ற சத்திய நெறியை இக்கதை போதிக்கின்றது. இக்கதை பின்வருமாறு தொடங்குகின்றது:

"கல்விச் செல்வங்களிலேயே மிகச் சிறந்த விளங்கா நின்ற மிசுறு தேசத்தின் இராஜதானியாகிய காயிரென்னும் பட்டணத்திலேயே செய்யிது பாஷா என்பவர் இராச்சிய பரிபாலனம் செய்யும் காலத்தில், அந்த பாஷாவினுடைய மாளிகைக்குச் சமீபமான ஓர் அலங்காரமுள்ள மாளிகையில் யூசுபுபாஷா என்பவரொருவர் இருந்தார். அவர் ராஜ வம்சத்தைச் சேர்ந்தவர். மஹா பாக்கியவந்தர். கதீவுடைய மந்திரிமார்களிலொருவர் மதம் பிடித்த யானையை நடத்தும் பாகன் அதை நயபயத்தினால நல்வழி நடத்துவதுபோல அரசன் கோபித்தாலும் அவனை விட்டகலாது அப்போது வேண்டும் யுக்தி புத்திகளை யிடத்திடித்துப் புகட்டும் தொழிலை விடாமலிருப்பவர். நேரான காரியங்களில் சோராத துணிவுள்ளவர். பின்னே வருங்கருமங்களை முன்னே அறிந்து தெரிவிக்கும் மூதறிவுடையவர். காலமும் இடமும் ஏற்ற கருவியும் தெரிந்தவர். பிரஜைகளெல்லாம் தமது திறமை முதலிய நற்குணங்களைப் புகழப் பெற்றவர். ஆங்கிலேயர், பிரான்ஸியர் முதலிய ஐரோப்பியர்களெல்லாம் தமது விவேக நுட்பத்தை வியந்து பாராட்டும்படி யதிகாரஞ் செலுத்துபவர்[3].

ஆய்வுகள்
--------

அசன்பே சரித்திரத்தையும், பிரதாப முதலியார் சரித்திரத்தையும் ஒப்பிட்டு முனைவர் தே. நேசன் என்பவர் ஒப்பாய்வு செய்துள்ளார்[4].

மறு பதிப்புகள்
--------------

* சித்திலெவ்வை – அசன்பே கதை, இஸ்லாமிய தமிழ் இலக்கியக் கழகம், திருச்சிராப்பள்ளி 1974

மேற்கோள்கள்
-----------

1. ↑  தமிழில் சிறுபான்மை இலக்கியம், ஜெயமோகன்
2. ↑  நீல. பத்மநாபன் (1992). *Modern Indian Literature*. சாகித்திய அக்காதெமி. பக். 382. பன்னாட்டுத் தரப்புத்தக எண்:81-7201-324-8. .
3. ↑  திறனாய்வுக் கட்டுரைகள், எம். ஏ. நுஃமான்
4. ↑  தமிழின் இரு முதல் நாவல்கள்

உசாத்துணைகள்
------------

* வாழ்வியற் களஞ்சியம். தொகு 2.
**திருவாரூர்க் கோவை**  என்னும் நூல் சைவ எல்லப்ப நாவலர் என்பவரால் பாடப்பட்டது. 

இது 16-ஆம் நூற்றாண்டில் இயற்றப்பட்டது. 
சைவ எல்லப்ப நாவலர் ஆறு புராண நூல்களும், எட்டு சிற்றிலக்கிய நூல்களும் எழுதியுள்ளார்.   

அவர் எழுதிய சிற்றிலக்கியங்களில் ஒன்று இந்தக் கோவை நூல் 

மற்று இடம் கொண்ட புய பூதரன் எல்லன் மாநிலத்தில்  

கற்று இடம் கொண்ட புலவோர்கள் யாரும் களிக்க உமை  

உற்று இடம் கொண்ட தென் ஆரூர்த் தியாகருக்கு உம்பர் தொழும்  

புற்று இடம் கொண்டவருக்கு அருள் கோவை புகன்றனனே

இவர் அகப்பொருள் பாடல்களில் பத்திச் சுவையைப் புகுத்தித் தம் திறமைகளையெல்லாம் காட்டி இந்த நூலை உருவாக்கியுள்ளார்.   

இவர் திருவண்ணாமலைப் புராணம், திருவண்ணாமலை அந்தாதி என்னும் நூல்களையும் பாடியவர்.   

அந்த நினைவில் இவர் திருவாரூர்ச் சிவனையும் ‘அண்ணாமலை உறை ஆரூர்த் தியாகர்’ எனக் குறிப்பிடுகிறார்.   

சைவ சித்தாந்தக் கருத்துக்கள் இதில் இடம்பெற்றுள்ளன.   

இவர் முருகப்பெருமானின் பத்தர். 

இந்த நூல் 515 பாடல்களைக் கொண்டது. 

நற்றாய்  தமருக்கு  அறிவித்தல் என்பது நச்சினார்க்கினியர் குறிப்பிடும் அகத்துறைகளில் ஒன்று.   

அதற்கு இலக்கியமாக இவரது நூலில் ஒரு பாடல் உள்ளது. 

திருக்கோவையார் நூலில் அகத்துறைப் பாடல்களுக்கு இலக்கணம் காட்டும் ‘கொளு’ப் பாடல்கள் உள்ளன.   

அதுபோல இந்த நூலிலும் 18 கொளுப்பாடல்கள் உள்ளன.

கருவிநூல்
---------

* மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 3, 2005

அடிக்குறிப்பு
-------------

1. ↑  மு. அருணாசலம் (முதல் பதிப்பு 1976, திருத்தப்பட்ட பதிப்பு 2005). *தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014.
2. ↑  பாடல் 361, 386
3. ↑  காப்பு வெண்பா 1, அவையடக்கப்பாடல் 2, நூல் 510, சிறப்புப் பாயிரப் பாடல் 2
4. ↑  மகளைப் பெற்ற தாய்
5. ↑  தன்னைச் சார்ந்தவர்களுக்கு
**திருவாரூர் ரேணுகாதேவியம்மன் கோயில்** தமிழ்நாட்டில் திருவாரூர் மாவட்டம், திருவாரூர் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் ரேணுகாதேவி அம்மன் சன்னதியும், மாதங்கி அம்மன் விநாயகர் சுப்ரமணியர் ஐயப்பன் ஜம்மதகனி முனிவர் உபசன்னதியும் உள்ளன. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி மூன்று காலப் பூசைகள் நடக்கின்றன. ஆடி மாதம் ஆடிப்பூரம் முக்கிய திருவிழாவாக நடைபெறுகிறது. புரட்டாசி மாதம் நவராத்திரி திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**கார்வண்ணன்** (இறப்பு : 13 பிப்ரவரி 2015) என்பவர் ஒரு இந்திய திரைப்பட இயக்குனர், தயாரிப்பாளர், திரைக்கதை எழுத்தாளர் ஆவார். இவர் குறிப்பாக தமிழ் படங்களில் பணியாற்றியுள்ளார்.

தொழில்
------

கார்வண்ணன் தனது ஐந்து படங்களில் நடிகர் முரளியுடன் *பாலம்* (1990), புதிய காற்று (1990) *தொண்டன்* (1995) ஆகிய மூன்று படங்களில் பணியாற்றியுள்ளளார்.  ஒரு இடைவெளிக்குப் பிறகு 1990 களின் பிற்பகுதியில்நெப்போலியன் முக்கிய கதாபாத்திரத்தில் நடித்த *ரிமோட்* (2004) படத்தின் வழியாக மீண்டும் திரையுலகிற்கு திரும்பினார். அப்படத்தில் 2004 இந்தியப் பெருங்கடல் நிலநடுக்கமும் ஆழிப்பேரலையின் தாக்கம் குறித்து சுருக்கமாக குறிப்படப்படுள்ளது.  

கார்வண்ணன் 2015 பெப்ரவரியில் தன் 55 வயதில் மாரடைப்பால் இறந்தார்.

திரைப்படவியல்
-------------

| ஆண்டு | படம் | குறிப்புகள் |
| --- | --- | --- |
| 1990 | *பாலம்* |  |
| 1990 | *புதிய காற்று* |  |
| 1992 | *மூன்றாம்படி* |  |
| 1995 | *தொண்டன்* |  |
| 2004 | *ரிமோட்* |  |

குறிப்புகள்
-----------

 

1. ↑  "காப்பகப்படுத்தப்பட்ட நகல்". 2016-03-04 அன்று மூலம் பரணிடப்பட்டது. 2021-06-15 அன்று பார்க்கப்பட்டது.
2. ↑
3. ↑
4. ↑  "Welcome to ActorNapoleon.com - List of Films". Actornapoleon.com. 2017-03-27 அன்று மூலம் பரணிடப்பட்டது. 2017-02-16 அன்று பார்க்கப்பட்டது.
5. ↑  "Remote - Tamil Movie". Thiraipadam.com. 2017-02-11 அன்று மூலம் பரணிடப்பட்டது. 2017-02-16 அன்று பார்க்கப்பட்டது.
6. ↑
**பழையபேட்டை சோமேசுவரர் கோயில்** என்பது தமிழ்நாட்டில் கிருஷ்ணகிரியின், பழையபேட்டை என்னும் பகுதியில் அமைந்துள்ள சிவன் கோயிலாகும்.

வரலாறு
------

இப்பகுதியை ஆண்ட சோமேசுவரன் என்ற சிவபக்த மன்னன் கிருட்டிணகிரி, காவேரிப்பட்டிணம், அதியமான்கோட்டை, இராயக்கோட்டை, பாரூர், மணவாரனப்பள்ளி, போன்ற பல்வேறு இடங்களில் சிவன் கோயில்களை எழுப்பினான். இந்த எல்லா கோயில்களின் இறைவனானவர் சோமேசுவரன் என்றே அழைக்கப்படுகிறார். இக்கோயில் 1200இல் போசளர் காலத்தில் கட்டப்பட்டது. அதன்பிறகு பல்வேறு காலகட்டங்களில் மாற்றங்களைச் சந்தித்து வந்துள்ளது.

கோயில் அமைப்பு
--------------

இக்கோயில் முதன்மை வாயிலின் மேல்பகுதியில் இராசகோபுரத்துக்கு பதிலாக நந்தியம்பெருமான் வீற்றிருக்கிறார். இந்த வாயிலைக் கடந்து உள்ளே சென்றால் அழகிய நந்தி சிலை உள்ளது. அதற்கு எதிரில் கருவறையில் சோமேசுவரர் உள்ளார். இவருக்கு சற்று அருகில் பிரசன்ன பார்வதி தனிச் சந்நிதியில் நின்ற கோலத்தில் உள்ளார். கோயில் பிரகாரத்தில் முதன்மையாக பிள்ளையார் உள்ளார். மேலும் இரட்டை பைரவர்கள் உள்ளனர். கோட்ட தெய்வங்களாக தட்சிணாமூர்த்தி, துர்கை ஆகியோர் உள்ளனர்.

பூசைகள்
-------

இக்கோயிலில் பிரதோசம், பௌர்ணமி, தேய்பிறை அட்டமி, சங்கடகாரசதுர்த்தி, கார்த்திகை மாத திங்கட்கிழமைகள், நவராத்திரி, ஆடி வெள்ளி ஆகியவை சிறப்பாக கொண்டாடப்படுகின்றன. கோயிலில் ஒரு காலப்பூசை நடக்கிறது.

அமைவிடம்
--------

இக்கோயில் கிருஷ்ணகிரி நகரின் புறநகரப் பேருந்து நிலையத்தில் இருந்து ஏறக்குறைய 500 மீட்டர் தொலைவில் பழையபேட்டை பகுதியில் அமைந்துள்ளது.

மேற்கோள்கள்
-----------

1. ↑  "சோமேஸ்வரர் கோயிலில் வாசற்கால் பூஜை விழா". *செய்தி*. தினகரன். 6 அக்டோபர் 2016. 2022-03-16 அன்று மூலம் பரணிடப்பட்டது. 5 சூலை 2018 அன்று பார்க்கப்பட்டது.
2. ↑   *திருக்கோயில்கள் வழிகாட்டி கிருஷ்ணகிரி மாவட்டம்*. தர்மபுரி: தமிழ்நாடு அரசு இந்து சமய அறநிலையத்துறை. 2014 ஆகத்து. பக். 87-88.
**சேயூர் முருகன் உலா** என்னும் நூல் கவிராச பிள்ளை என்பவரால் 16 ஆம் நூற்றாண்டில் எழுதப்பட்டது. இந்த நூலுக்குச் சேயூர்க் கந்தர் உலா என்னும் பெயரும் இருந்ததாகத் தெரிகிறது. 

சேயூர் என்பது இக்காலத்தில் செய்யூர் என்னும் பெயருடன் உள்ளது. நூலில் இவ்வூரின் பெயர் ‘செய்யூர்’ எனவே குறிப்பிடப்பட்டுள்ளது. ‘பொன்னூர் செம்பூர்க் கோட்ட’த்தில் உள்ள ‘பிறையூர் நா’ட்டில் இவ்வூர் இருப்பதாகப் பாடல் குறிப்பிடுகிறது. 

இந்த நூலில் 513 கண்ணிகள் உள்ளன.  தொண்டைமான் இளந்திரையனே பல்லவ அரசர்களின் மூதாதை எனக் காட்டும் கதை இந்நூலின் தொடக்கத்தில் உள்ளது. இது மணிமேகலை நூலில் வரும் பீலிவளை கதையோடு தொடர்புடையது.

நூல் கூறும் கதை
---------------

சேயூர் தொண்டைநாட்டு ஊர். எனவே தொண்டைநாடு பற்றிச் கூற விரும்பும் ஆசிரியர் தொண்டைநாட்டு அரசன் தொண்டைமானையும் கூற விரும்பி இந்தக் கதையைக் குறிப்பிடுகிறார்.

சேடராசன்  மகள் பீலிவளை. தன் கீழ்-உலகை விட்டு மேல்-உலகில் உள்ள காவிரிப்பூம்பட்டினம் வந்து மலர்க் கொய்து விளையாடிவிட்டுத் தன் உலகுக்குச் செல்லும்போது, காவிரிப்பூம்பட்டினத்து அரசன் வளவன் பின் தொடர்ந்து சென்று, பீலிவளையைத் தனக்குத் தாரைவார்த்துத் தரும்படி அவளது தந்தை சேடனைக் கேட்க, அவனும் தாரைவார்த்துத் தர, இருவரும் கூடித் திளைத்தனர். அதனால் வளவனுக்கும் பீலிவளைக்கும் பிறந்த மகன் தொண்டைமான். தொண்டைமான் நாகலோகத்தில் தன் மாமன் வளர்ப்பில் பெரியவன் ஆனான். ஒரு நாள் தாமரைக் கொடியைப் பற்றிக்கொண்டு தொண்டைமான் நாகலோகத்திலிருந்து மேலேறிக் காவிரிப்பூம்பட்டினம் வந்தடைந்தான். வளவன் அவனைத் தன் மகன் என அறிந்து தன் நாட்டின் ஒரு பகுதியாக விளங்கிய தொண்டை மண்டலத்துக்கு அரசன் ஆக்கினான். - இது கதை. இந்தக் கதை இந்த உலா நூலிலும் சொல்லப்படுகிறது.

அக்கால நாட்டுப் பெயர்கள்
------------------------

இந்த உலா நூலில் அக்கால நாட்டுப்பெயர்கள் பல கூறப்பட்டுள்ளன. 

மலையாளன், கங்கன், செங்கலிங்கன், வங்கன், லாடன், கொங்கன், துளுவன், ஒட்டியன், சிங்களவன், கன்னாடகத்தான், கூர்சரத்தான், வடுகன் முதலானோர் ஆண்ட நாடுகள் அவை.

பாடல் (எடுத்துக்காட்டு)
-----------------------

மாதர் மடலேற மானிடர்கள் ஈடேறப்
பூத வகை ஐந்தும் போந்து ஏற - நீதித்
திருமுருகாற்றுப்படையான் சேயூரான் செவ்வேள்
ஒருமுருகன் போந்தான் உலா.

கருவிநூல்
---------

* மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம், பதிப்பு 2005

அடிக்குறிப்பு
-------------

1. ↑  திருவான்மியூர் உ. வே. சாமிநாதையர் நூல்நிலையத்தில் உள்ள காகித ஏட்டுப் பிரதி.
2. ↑  நாகருலக அரசன்
3. ↑  நூலின் முடிவுப் பகுதி
**கிருஷ்ணசாமி சீனிவாஸ் சஞ்சீவி** (1903–1994) என்பவர் ஒரு மருத்துவர், காந்தியவாதி மற்றும் சமூக சேவகர் ஆவார். இவர் சென்னையில் சமூகத்தின் அடித்தட்டு மற்றும் நடுத்தரமக்களுக்கு சேவையாற்ற கூடிய வகையில் வாலண்டரி ஹெல்த் சர்வீசஸ் (வி. எச். எஸ்.) என்ற ஒரு மருத்துவ சேவையை நிறுவினார். இந்திய அரசு 1971 ஆம் ஆண்டு இந்திய குடிமக்களுக்கு வழங்கப்படும் நான்காவது பெரிய விருதான பத்மசிறீ விருதை இவருக்கு வழங்கியது. ஐந்து ஆண்டுகள் கழித்து 1976-ஆம் ஆண்டு மூன்றாவது பெரிய விருதான பத்ம பூசண் விருதை இவருக்கு வழங்கியது.

சுயசரிதை
--------

சீனிவாஸ் சஞ்சீவி 1903ஆம் ஆண்டு புதுக்கோட்டையில் பிறந்தார். இவரது தந்தை பி. எஸ். கிருஷ்ணசாமி ஐயர் மற்றும் தாய் தர்மாம்பாள். கிருஷ்ணசாமி ஐயர், புகழ்பெற்ற மருத்துவர் மற்றும் இந்தியாவின் முதல் பெண் சட்டமன்ற உறுப்பினரான முத்துலட்சுமி ரெட்டியின் கல்லூரி நாட்களில் பொறுப்பாளராக தன்னை நியமித்துக் கொண்டார். சீனிவாஸ் சஞ்சீவி குடும்பத்தில் நான்காவதாக பிறந்தார். இவருக்கு முன் முதலாவதாக பிறந்தவர் ஒரு அக்கா. அவரது பெயர் வேதா. அதற்கு பிறகு இரண்டு அண்ணன்கள் பிறந்தனர். முதலாமவர் கிருஷ்ணசாமி சுவாமிநாதன். இரண்டாமவர் கிருஷ்ணசாமி வேங்கடராமன். இரண்டு அண்ணன்களும் பத்மபூஷன் விருதுகளை பெற்றனர்.

உசாத்துணை
---------

1. ↑  Murali, N.S. (28 March 2005). "Visionary doctor's legacy". *தி இந்து*. . 
[*தொடர்பிழந்த இணைப்பு*]
2. ↑  "Rotary News". Rotary International. 1 August 2014. 24 May 2015 அன்று மூலம் பரணிடப்பட்டது. 22 May 2015 அன்று பார்க்கப்பட்டது.
3. ↑  "VHS". VHS. 2015. 22 May 2015 அன்று பார்க்கப்பட்டது.
4. ↑  "Padma Shri" (PDF). Padma Shri. 2015. 15 November 2014 அன்று மூலம் (PDF) பரணிடப்பட்டது. 11 November 2014 அன்று பார்க்கப்பட்டது.
5. ↑  "Padma Bhushan". Government of India. 2015. 4 March 2016 அன்று மூலம் பரணிடப்பட்டது. 22 May 2015 அன்று பார்க்கப்பட்டது.
6. 1 2  "Boloji". Boloji. 2015. 24 மே 2015 அன்று மூலம் பரணிடப்பட்டது. 22 May 2015 அன்று பார்க்கப்பட்டது.
7. ↑  S. Viswanathan (May 2008). "The Pioneers: Dr. Muthulakshmi Reddy". *Frontline* **25** (11). .
8. 1 2  "My musings". My musings. 2015. 22 May 2015 அன்று பார்க்கப்பட்டது.
9. ↑  "Indian Folklore". Indian Folklore. 2015. 18 மே 2021 அன்று மூலம் பரணிடப்பட்டது. 22 May 2015 அன்று பார்க்கப்பட்டது.
10. ↑  "NCL". National Chemical Laboratory. 2015. 22 May 2015 அன்று பார்க்கப்பட்டது.
**கண்டமங்கலம் வேணுகோபால சுவாமி கோயில்** தமிழ்நாட்டில் தஞ்சாவூர் மாவட்டம், கண்டமங்கலம் என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் வெங்கடேச பெருமாள், ஸ்ரீ தேவி, பூமாதேவி சன்னதிகளும், ஆஞ்சநேயர்-2, கருடாழ்வார், நாகர் - 2 உபசன்னதிகளும் உள்ளன. இக்கோயிலில் மொத்தம் இரண்டு கோபுரங்கள் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் வைகானசம் ஆகம முறைப்படி இரண்டு காலப் பூசைகள் நடக்கின்றன. ஆனி மாதம் கோகுலாஷ்டமி உறியடி முக்கிய திருவிழாவாக நடைபெறுகிறது. புரட்டாசி, ஐப்பசி, கார்த்திகை, மார்கழி மாதம் நவராத்திரி, தீபாவளி, திருகார்த்திகை, தனூர் மாதம் திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**பொதுநலவாயப் பல்கலைக்கழகங்களின் கூட்டமைப்பு** (*Association of Commonwealth Universities*) என்பது 37 பொதுநலவாய நாடுகளின் 535 பல்கலைக்கழகங்களைப் பிரதிநிதித்துவப் படுத்தும் ஒரு பன்னாட்டு அமைப்பு ஆகும்.

வரலாறு
------

1912 ஆம் ஆண்டில் இலண்டன் பல்கலைக்கழகம் பிரித்தானியப் பேரரசின் பல்கலைக்கழகங்களின் பேரவை ஒன்றைக் கூட்டும் நோக்குடன் லண்டனில் உள்ள பல்கலைக்கழகங்களின் 53 பிரதிநிதிகளைக் கூட்டி மாநாட்டை நடத்தியது. உள்நாட்டிலும் வெளிநாடுகளிலும் உள்ள பல்கலைக்கழகங்களைப் பிரதிநித்தித்துவப்படுத்தும் குழு ஒன்றும் அமைப்பதற்குத் தீர்மானிக்கப்பட்டது. 1913 இல் பொதுநலவாய நாடுகளின் பல்கலைக்கழகப் பணியகம் ஒன்று அமைக்கப்பட்டது. பேரரசின் பல்கலைக்கழகங்கள் இவ்வமைப்பிற்கு நிதியுதவி வழங்கும் என்ற எதிர்பார்ப்போடு 1919 ஆம் ஆண்டில் அதற்கான பணியகங்களை அமைப்பதற்காக £5000 நல்கைத்தொகையும் கிடைத்தது. 1948 இல் இவ்வமைப்பி பெயர் பிரித்தானியப் பொதுநலவாயப் பல்கலைக்கழகங்களின் கூட்டமைப்பு என மாற்றப்பட்டது. 1963 இல் பொதுநலவாயப் பல்கலைக்கழகங்களின் கூட்டமைப்பு என்ற தற்போதைய பெயரைப் பெற்றது.

1986 இல் இரண்டாம் எலிசபெத் மகாராணி இக்கூட்டமைப்பின் காப்பாளராக நியமிக்கப்பட்டார்.

மேற்கோள்கள்
-----------

1. ↑  ACU Senior Management
2. ↑  Association of Commonwealth Universities (ACU) | UNESCO NGO - db பரணிடப்பட்டது 2014-04-13 at the வந்தவழி இயந்திரம். Ngo-db.unesco.org. Retrieved on 2014-04-12.

வெளி இணைப்புகள்
---------------

* Association of Commonwealth Universities
மாங்காடு என்னும் பெயர் கொண்ட ஊர்கள் தமிழ்நாட்டில் ஆங்காங்கே உள்ளன. பண்டைக் காலத்திலும் இருந்தன. 

அவற்றில் ஒன்று குடமலையில் இருந்தது. இந்த ஊரைச் சேர்ந்தவர் மாங்காட்டு மறையோன். கோவலன், கண்ணகி, காவுந்தி ஐயை ஆகியோருக்கு உறையூரிலிருந்து மதுரை செல்லும் முப்பெரு வழிகளைப் பற்றி விளக்கியவர். 

விற்றூற்று மூதெயினனார் என்னும் சங்ககாலப் புலவர் ஒரு மாங்காட்டைக் குறிப்பிடுகிறார். இந்த மாங்காடு பனி பொழியும் மலையடுக்கத்தில் இருந்ததாம். அங்கு இட்டாறு என்னும் அருவி கொட்டுமாம். தந்தைக் குரங்கு குட்டி வைத்திருக்கும் தாய்க் குரங்குக்கு பலாப்பழத்தைப் பிளக்கும்போது குளிரால் நடுங்கித் துன்புறுமாம். அந்த மாங்காட்டிலுள்ள மகளிர் தம் கூந்தலில் மலர்களைக் கொத்தோடு சூடிக்கொள்வார்களாம். 
(அந்த மகளிர் போன்றவளாம் தலைவி. தந்தையின் கட்டுக்காப்பில் இருக்கிறாளாம். தலைவன் திருமணம் செய்துகொண்டால்தான் அவளைப் பெறமுடியும் என்கிறாள் தோழி) 

இவற்றை ஒப்பிட்டு எண்ணும்போது சங்ககால மாங்காடு பனிமூட்டம் மிக்க மேற்குத்தொடர்ச்சிமலைப் பகுதியில் இருந்தது என உணரமுடிகிறது.

அடிக்குறிப்பு
-------------

1. ↑  "குடமலை மாங்காட்டு உள்ளேன்" - சிலப்பதிகாரம் காடுகாண் காதை
2. ↑  நண்ணிக்  

கொடியோர் குறுகும் நெடி இருங்குன்றத்து  

இட்டாறு இரங்கும் விட்டொளிர் அருவி   

அருவரை இழிதரும் வெருவரு படாஅர்க்   

கயந்தலை மந்தி உயங்குபசி களைமார்   

பார்ப்பின் தந்தை பழச்சுளை தொடினும்   

நனிநோய் ஏய்க்கும் பனிகூர் அடுக்கத்து   

மகளிர் மாங்காடு அற்றே துகளறக்   

கொந்தோடு உதிர்ந்த கதுப்பின்   

அந்தீங் கிளவி தந்தை காப்பே – அகநானூறு 288
**ராஜகோவிந்தராயன்** கங்க வம்சத்தின் 13வது அரசராக அறியப்படுகிறார். இவரது ஆட்சிக்காலத்தை சாலிவாகன சகம் 461 சித்தார்த்தி வருடம் என அறுதியிட்டுக் கூறுகிறது. இவர் கொங்கணி மகாதிராயனின் மகன் என்கிறது கொங்கு தேச ராஜாக்கள் கையேட்டுப் பிரதி.

முகுந்த பட்டணம்
---------------

கொங்கு தேசத்தை ஆண்ட கங்க வம்ச அரசர்களில் இவன் **முகுந்த பட்டணம்**த்தைத் தலைநகராகக் கொண்டு கொங்கு தேசத்தையும் கன்னட தேசத்தையும் நீதி நெறி தவறாது ஆட்சி செய்தார் எனவும், இவன் வில் வித்தையில் நல்ல தேர்ச்சி பெற்றவனாகையால் பல தேச மன்னர்களை வென்றும் அவர்களிடமிருந்து கப்பம் பெற்று ஆட்சி செய்தார் எனவும் அறியமுடிகிறது.

சைவமதம்
-------

**ராஜகோவிந்தராயன்** மிகச் சிறந்த வில்போர் வீரனாக விளங்கினான். இவன் வீர சைவத்தில் மிகுந்த நாட்டமுடைவனாக இருந்ததால் இவன் காலத்தில் வீர சைவமதம் பிரமலமடைந்தது. இதன் காரணமாய் இவனை **நந்திவர்மன்** என மக்கள் பெயரிட்டு அழைத்தனர்.

சான்றாவணம்
----------

1. ↑  கொங்கு தேச ராஜாக்கள்- கையேட்டுப் பிரதி -ஆவணக் காப்பகம்-சென்னை-5-
2. ↑  கொங்கு நாட்டு வரலாறு- (பக்கம்-105)-ஆசிரியர்- கோ. ம. இராமச்சந்திரன் செட்டியார்-பேரூர்ப் புலவர் பேரவை-கோயமுத்தூர்-முதற்பதிப்பு-2004-
3. ↑  கொங்கு நாட்டு வரலாறு- (பக்கம்-105)-ஆசிரியர்- கோ. ம. இராமச்சந்திரன் செட்டியார்-அண்ணாமலைப் பல்கலைக் கழக வெளியீடு-1954-

ஆதாரங்கள்
---------

* *Kongudesarajakkal* , Government manuscript Library, Chennai
**மின்னியலின் வரலாறு** பண்டைய கிரேக்கர்களின் காலத்தை, இரண்டாயிரம் ஆண்டுகளுக்கு முற்பட்ட காலத்தை உள்ளடக்கியதாகும்.

6 ஆம் நூற்றாண்டு
----------------

மின்சாரம் கிமு 6 ஆம் நூற்றாண்டிலேயே கண்டுபிடிக்கப்பட்டுள்ளது. கிரேக்க நாட்டில் தேல்சு என்ற தத்துவவியலாளரின் குறிப்பின் மூலம் நாம் இதை அறியலாம். தேல்சு அவர் மாணவர்களுக்கு இச்சோதனையை நடத்திக்காட்டுவாராம். அவர் அம்பரைக் கம்பளியால் நன்கு தேய்ப்பார், அப்பொழுது அம்பரிருந்து 'கிரிக் கிரிக்' என்ற சத்தம் எழும், பின்பு அவர் அம்பரை குவிக்கப்பட்டுள்ள சிறு துண்டுகளாக வெட்டப்பட்ட வைக்கோல் அல்லது மர இழைகள் மீது ஒரு செமீ மேல் பிடிப்பார், அப்போது வைக்கோல் அல்லது மர இழைகள் அம்பரை நோக்கித் துள்ளும். இருட்டான அறையில் இச்சோதனையை நடத்தினால், சில நேரங்களில் அம்பரில் இருந்து தீப்பொறிகள் எழும். இலத்தீனில் அம்பரை எலக்டிரான் என்றழைப்பர். இச்சொல்லே திரிந்து மின்சாரத்தை ஆங்கிலத்தில் "எலட்டிரிசிட்டி" என அழைக்கின்றனர். தேல்சு கண்டுபிடித்த மின்சக்தியை நாம் இப்பொழுது நிலை மின்சக்தி என அழைக்கிறோம்.

பாக்தாது மின்கலம்
-----------------

காந்த விசை கண்டுபிடிப்பு
------------------------

மின்தேக்கி கண்டுபிடிப்பு
------------------------

மின்கலம் கண்டுபிடிப்பு
----------------------

மின்னியலின் தந்தை பாரடே
-----------------------

மைக்கேல் பாரடேயை "மின்னியலின் தந்தை" என்றுரைத்தால் மிகையாகாது. இவர் நடத்திய ஆராய்ச்சிகள் ஏராளம், கண்டுபிடித்தவையும் ஏராளம். ஒரு மின்சுருளைச் சுற்றியுள்ள பகுதியில் காந்த அலைகள் வேறுபட்டால் அவ் மின்சுருளில் மின்சாரம் உண்டாகும் எனக் கண்டுபிடித்தார். இதுவே மின் உற்பத்தி இயந்திரம் இயங்குவதற்கான அடிப்படைக் கொள்கையாகும்.

தெசுலா / எடிசன் காலம்
---------------------
பான்கையா பிரிந்து செல்வதைக் காட்டு அசைப்படம்
பூமியிலுள்ள கண்டங்களில் ஒன்றுக்கொண்று தொடர்புடன் நகர்வது **கண்டப்பெயர்ச்சி** (continental drift) ஆகும். இக்கருதுகோள் முதன்முதலில் 1596ஆம் ஆண்டு அபிரகாம் ஒர்டிலீயசு என்பவரால் முன்மொழியப்பட்டு, பின் 1912ஆம் வருடம் ஆல்பிரடு வேகனர் என்பவரால் கோட்பாடாக விளக்கப்பட்டது. முன்னொரு காலத்தில் உலகிலுள்ள எல்லாக் கண்டங்களும் ஒன்றாகச் சேர்ந்து ஒரு மாபெரும் நிலப்பரப்பாக அமைந்திருந்தன என்ற கருத்தை வெளியிட்டார். அதற்கு பான்கையா (pangaea) என்ற பெயரை சூட்டினார். அதற்கு முழு உலகம் என்று பொருள். பான்கையாவைச் சுற்றி ஒரே ஒரு கடல்தான் இருந்தது. அதற்கு பாந்தாலசா (Panthalassa) என்று பெயர். அதற்கு முழுக்கடல் என்று பொருள். ஆக ஆரம்பத்தில் ஒரே ஒரு மாபெரும் கண்டமும், ஒரே ஒரு மாபெரும் கடலும் மட்டுமே உலகத்திலிருந்தன. பான்கையா விரிசல் கண்டு பல துண்டுகளாயிற்று. அந்தத் துண்டுகள் மெல்ல மெல்ல நகர்ந்து பிரிந்தன. பூமியின் நடுப்பகுதியிலுள்ள சூடான பாறைக் குழம்பில் மிதக்கிற கருங்கல் திட்டுகளை போல அவை பிரிந்து சென்றன என்று கூறினார். இது கண்டப்பெயர்ச்சி கொள்கை எனப்படுகிறது. 1950 களில் கடலடித் தரைகள் தீவிரமாக ஆராயப்பட்டு அட்லாண்டிக் கடலின் நடுவில் ஒரு பெரிய மலைத் தொடரும் கண்டுபிடிக்கப்பட்ட பிறகு அடலாண்டிக் கடலின் நடுவில் ஒரு மாபெரும் விரிசல் ஏற்பட்டு அது மெல்ல அகலமாகிக் கொண்டிருப்பது உணரப்பட்டது.

பல கண்டங்களில் காணப்படும் புதைப்படிமம்
பின்னர் 1960ஆம் வருடங்களில் தக்க நிலவியல் சான்றுகளுடன் "தட்டுப் புவிப்பொறைக் கட்டமைப்பு" என்ற கோட்பாட்டுடன், நகர்தலுக்கான காரணமும் கண்டறியப்பட்டது. 1968ஆம் ஆண்டில் அன்டார்டக்காவில் ஒரு புதை படிவ எலும்பு கண்டெடுக்கப்ட்டது. அது நீரிலும் நிலத்திலும் வாழ்கிற ஒரு விலங்கினுடையது. அது வெப்ப நாடுகளில் மட்டுமே வசிக்கக்கூடியது. அது எப்படித் தென் துருவக் குளிர்ப்பகுதிக்கு வந்தது என்ற கேள்வி எழுந்தது. முன்னொரு காலத்தில் அன்டார்டிக்கா சூடாக இருந்திருகலாமென்று வைத்துக் கொண்டால் கூட மற்ற கண்டங்களிலிருந்து கடலைத் தாண்டி அது அன்டார்டிக்காவுக்கு வந்திருக்க முடியாது என்று எண்ணப்பட்டது. 120 மில்லியன் ஆண்டுகளுக்கு முன் அன்டார்டிக்காக் கண்டம் பூமியின் வெப்பப் பகுதியில் இருந்த போது அந்த விலங்கு அதில் வசித்திருக்கலாம். மாண்டு பூமியில் புதைந்திருக்கலாம். அண்டார்டிக்கா பிரிந்து தெற்கு நோக்கி நகர்ந்து வந்த போது அதன் எலும்பும் கூடவே வந்து விட்டது.

மேற்கோள்கள்
-----------

1. ↑  Wegener, Alfred (6 January 1912), "Die Herausbildung der Grossformen der Erdrinde (Kontinente und Ozeane), auf geophysikalischer Grundlage" (PDF), *Petermanns Geographische Mitteilungen*, **63**: 185–195, 253–256, 305–309, 4 அக்டோபர் 2011 அன்று மூலம் (PDF) பரணிடப்பட்டது.
**மாங்குளம் குடைவரை** என்பது, மதுரையில் இருந்து மேலூர் செல்லும் சாலையில் உள்ள கரந்தைப்பட்டி என்னும் இடத்திலிருந்து செல்லும் கிளைச் சாலையில் 8 கிலோமீட்டர் தொலைவில் உள்ள மாங்குளம் என்னும் ஊரில் அமைந்துள்ள குடைவரை ஆகும். இப்பகுதியில் உள்ள அம்மன்பட்டி மலை என்று உள்ளூர் மக்களால் அழைக்கப்படும் மலையிலேயே இக்குடைவரை உள்ளது. இது ஒரு முற்றுப்பெறாத குடைவரை.

அமைப்பு
-------

நிலத்தில் இருந்து ஐந்தரை மீட்டருக்கு மேல் உயரமான இடத்தில் இக்குடைவரை உள்ளது. இதன் முகப்பிற்கு முன் ஒடுக்கமான வெளியிடம் உள்ளது. தூண்கள் தெரியக்கூடிய அளவுக்கு குடைவு வேலைகள் இடம்பெற்றிருந்தாலும், பாறையில் இருந்து தூண்களைத் தனிப்படுத்தும் அளவுக்குப் பாறை குடையப்படவில்லை. இதனால், எல்லாத் தூண்களுமே பாறையுடன் ஒட்டியபடியே காணப்படுகின்றன. திட்டப்படி இது முழுவதும் குடையப்பட்டிருந்தால், முகப்பில் இரண்டு முழுத்தூண்களையும், பக்கச் சுவர்களோடு ஒட்டியபடி இரண்டு அரைத்தூண்களையும் கொண்டதாக இக்குடைவரை அமைந்திருக்கும். தூண்கள் மேலும் கீழும் சதுரமாகவும் நடுவில் எண்பட்டைகளைக் கொண்ட வடிவிலும் அமைந்திருப்பதாக சு. இராசவேல், அ. கி. சேஷாத்திரி ஆகியோர் குறிப்பிட்டுள்ளனர். ஆனால், தற்போதைய நிலையில் இது நான்முகத் தூணாகவே உள்ளது என மு. நளினியும், இரா. கலைக்கோவனும் எடுத்துக்காட்டுகின்றனர். தூண்களின் மேல் போதிகைகளும், உத்தரங்களும் அமைந்துள்ளன. இவற்றுக்கு மேல், முகப்பில் கபோதத்துக்கு உரியதாக வெளித் தள்ளி இருக்கும் பாறைப்பகுதி நேர்த்தியாக இருந்தும் கபோதம் முற்றுப்பெறவில்லை. இராசவேலும், சேஷாத்திரியும் பாறையில் ஏற்பட்ட விரிசலினால் பணிகள் கைவிடப்பட்டன என்கின்றனர். ஆனால், நளினியும், கலைக்கோவனும் எல்லாம் நல்ல நிலையில் இருந்தும் பணி இடையில் நிறுத்தப்பட்டதற்கான காரணங்கள் தெரியவில்லை என்கின்றனர்.

காலம்
-----

இந்த மலைப்பகுதியில் கிறித்துவுக்கு முந்திய காலப்பகுதியைச் சேர்ந்த சமணர் வாழிடங்களும், அக்காலத்துக்குரிய கல்வெட்டுக்களும் காணப்பட்டாலும், குடைவரைக் கோயில் பிற்பட்ட பாண்டியர் காலத்தைச் சேர்ந்தது.

இதனையும் காண்க
--------------

* மாங்குளம் கல்வெட்டுகள்

மேற்கோள்கள்
-----------

1. ↑  நளினி, மு. கலைக்கோவன், இரா. தென்தமிழ்நாட்டுக் குடைவரைகள், தொகுதி 1, சேகர் பதிப்பகம், சென்னை, 2007. பக். 27
2. ↑  இராசவேல், சு. சேஷாத்திரி, அ. கி. தமிழ்நாட்டுக் குடைவரைக் கோயில்கள், பண்பாட்டு வெளியீட்டகம், சென்னை, 2000. பக். 153
3. ↑  நளினி, மு. கலைக்கோவன், இரா. 2007. பக். 27
4. ↑  இராசவேல், சு. சேஷாத்திரி, அ. கி. 2000. பக். 153
5. ↑  நளினி, மு. கலைக்கோவன், இரா. 2007. பக். 28
இயற்பியலில், **மின்னூட்டத் துகள்** (Charged particle) என்பது மின்மம் அல்லது மின்னூட்டத்துடன் உடைய துகளைக் குறிக்கும். இது ஒரு அணுவகத் துகளாகவோ அல்லது அயனியாகவோ இருக்கும். பொதுவாக, துகள்கள் என்பது நேர்மின்மம் அல்லது எதிர்மின்மம் கொண்டு அன்றி மின்னூட்டமற்று காணப்படும்.

எதிர் மின்சாரத்தின் மின்னூட்டத் துகள்களின் எண்ணிக்கையானது 1.6 X 10−19 கூலும் ஆக கணக்கிடப்பட்டுள்ளது. அதாவது ஒரு மின்னணுவில் (மின்னியில்) உள்ள மின்துகளின் எண்ணிக்கையாகும். அதே போன்று ஒரு கூலும்மில் உள்ள மின்னணுக்களின் எண்ணிக்கை 6 X 1018 என்பதாகும். இதேப் போன்று ஒரு 1 ஆம்பியர் மின்சாரம் என்பது 1 கூலும் துகள்கள் ஒரு நொடிக்கும் செலுத்தப்படுவதாகும். எனவே 1 ஆம்பியர் மின்சாரத்தில் 6 X 1018 மின்னணுக்கள் ஒரு நொடிக்கு செலுத்தப்படுகிறது எனலாம்.

ஒற்றை அயனிய துகள்களில் மின்னணுக்களின் எண்ணிக்கையும், மின்னூட்டின் எண்ணிக்கையும் ஒன்றாக இருக்கும். ஆனால், இரட்டை அயனிய துகள்களில் மின்னணுக்களின் எண்ணிக்கையை விட இரண்டு மடங்காக மின்னூட்டின் எண்ணிக்கை இருக்கும். இது அயனியின் மின்னூட்டம் எதிராக இருந்தால் அது மின்னணுவின் மின்னூட்டுடைய இடைவெட்டு பெருக்கத்தொகையாகவே அயனியின் மின்னூட்டு காணப்படுவதினால் ஆகும்.